Snuker plus

Snuker plus je bilijarska igra zasnovana na snukeru. Kreirao ju je Joe Davis, koji je originalnom setu kugla dodao još dvije obojene kugle: narančastu (vrijednu osam poena) i ljubičastu (deset poena). Ideja je bila da se maksimalni brejk poveća sa 147 na 210 (ili 221 u slučaju tzv. slobodne kugle) te da se pokuša spriječiti neprivlačna defanzivna igra i tako privuče veći broj publike. Na kraju frejma, tj. nakon što se ubaci šest standardnih obojenih kugli po zadanom redoslijedu, nakon njih bi bile ubačene narančasta, pa ljubičasta. Ako frejm završi neriješenim rezultatom, ljubičasta bi bila postavljena na mjesto crne kugle. 

Igra je predstavljena javnosti 26. oktobra 1959. u Londonu.Članak o snukeru plus, Glasgow Herrald, 27. 10. 1959.  Ova varijanta nije uspjela zaživjeti, a kao jedan od razloga za to navodi se činjenica da dodatne dvije kugle nisu bile dostupne kod glavnih proizvođača kugli.

 Reference 

Kategorija:Snuker